Tofaş (akrōnim ôd Türk Otomobil Fabrikasi A.Ş.) – turecki producynt aut ôsobowych i lekich dostawczych produkowanych ôd 1971 roku. Fiat Chrysler Automobiles posiadŏ 37,86% akcyje we spōłce Tofaş, a wszyjske produkowane bez niōm modele bazowały na licyncyjach italijańskigo kōncernu. Postrzōd akcjōnariuszy tureckich nojsrogszõ rolã ôdegrŏwŏ Koç Holding posiadajōncy 37,59% akcyje. Nowsze modele produkowane sōm pod markōm FIAT. W listopadzie 2007 roku napoczła sie w werkach Tofaş produkcyjŏ modelōw dostawczych z gamy Sevel. Talynt produkcyjnŏ fabryki przed 2007 rokym wynosiyła 250 tys. kōnsztōw. Po sztartniyńciu produkcyje trzech nowych modelōw użytkowych ôstała zwiynkszōnŏ do kole 375 tys. kōnsztōw rocznie. "Auta Świata" (z lŏt 1991–2007), Wyd. Print Shops Prego – Polskŏ/Mydia Connection, Warszawa.